**KOMPRESSORIN KÄYTTÖOHJE**

Ellet ole varma taidoistasi, kysy ensin.

Jos täytön aikana alkaa epäilyttää, sammuta kompressori, sulje pullo ja kysy apua.

Kompressoria ei saa jättää yksin täytön aikana.

Älä väännä venttiilejä voimalla kiinni etteivät tiivistepinnat vaurioidu.

1. **TARKISTA KOMPRESSORIN TOIMINTAKUNTO**

-Suodattimen jäljellä olevat käyttötunnit (täyttöpäiväkirjasta ja kompressorin tuntimittarista).
Suodattimien vaihtovälit:
Pienet Marinerit: 10h, Oceanus 14h, Junior 18h. Mariner 250: \_\_\_\_\_ h

-Öljymäärä kompressorilohkon mittatikusta.

- Polttomoottorikompressoreissa tarkista öljymäärä moottorin öljyntäyttöaukosta.

-Vedenerottimen ja suodattimen venttiilit (kiinni – älä väännä liian tiukkaan).

-200bar/300bar venttiilin asento. 300 bar on venttiili täysin kiinni. 200 bar on kierros tai enemmän auki, älä kuitenkaan käännä täysin auki -asentoon.

1. **TARKISTA PULLOJEN LAILLISUUS (katsastusleima)**
2. **TARKISTA ETTÄ KOMPRESSORIN IMUILMALETKU IMEE PUHDASTA, RAITISTA ILMAA**
3. **KIINNITÄ TÄYTETTÄVÄ PULLO TELINEESEEN REMMEILLÄ**
4. **TARKISTA KOMPRESSORIN SUODATTIMEN KÄYTTÖTUNTIEN RIITTÄVYYS**

Katso täyttöpäiväkirja ja tuntimittari.

1. **KIINNITÄ TÄYTTÖLETKU PULLOON**

Muista pullon ”suhautus” ja avaa letkun hana

1. **KÄYNNISTÄ KOMPRESSORI**
2. **KUN VAROVENTTIILI AVAUTUU, AVAA PULLON VENTTIILI**

Avautumispaine 200bar asennossa n.230bar, 300bar asennossa n. 340Bar.

1. **TYHJENNÄ VEDENEROTIN 5-10min VÄLEIN**
2. **TÄYTÄ ODOTELLESSA TÄYTTÖPÄIVÄKIRJA**

Polttomoottorikompressorien tuntimittarin lukema kirjataan vasta kun kompressori on sammutettu. Moottorin ollessa käynnissä mittari näyttää kierrosnopeutta – ei tuntimäärää.
Muista kirjata myös täytettävän pullon identifiointitiedot.

1. **KUN PULLO ON TÄYNNÄ, SAMMUTA KOMPRESSORI**
2. **SULJE PULLON VENTTIILI.**
3. **SULJE LETKUN HANA JA IRROITA LETKU**
4. **LASKE VAROVASTI LETKUN PAINE ALLE 50BAR**
5. **LASKE KONDENSSIVESI JA PAINEET ULOS VEDENEROTTIMESTA SEKÄ SUODATTIMEN KAHDESTA VENTTIILISTÄ. KÄÄNNÄ LOPUKSI VENTTIILIT KIINNI.**
6. **AVAA 200BAR/300BAR VENTTIILI 200BAR ASENTOON ”LÖYSÄLLE”**

Älä kuitenkaan käännä venttiiliä täysin auki -asentoon.
Venttiilin tulee pyöriä vapaasti sormilla pyörittämällä.